जेकर बिहार, आंध्र ते तमिलनाडु च संप्रग दी सीटें थमां सेंध लगदी ऐ ते ओह् एह्‌दी क्षतिपूर्ति दिल्ली थमां करने दी कोशश करूग ब इत्थें ते लोकसभा दी छड़ी सत्त सीटां न। उसी 48 सीटें आह्‌ले महाराष्ट्र थमां मेद ऐ। कर्नाटक ते गुजरात बी संभावनाएं दा द्वार खोलदे न, ब इत्थें भाजपा गी लाऽ थ्होई सकदा ऐ। इनें सारें दे परैंत बी एह् आक्खना बी स्हेई नेईं होग जे लोकसभा च भाजपा दी लैह्‌र चलने आह्‌ली ऐ। राजस्थान ते दिल्ली च विधानसभा चुनांऽ हारियै इन्ने 20 लोकसभा सीट दे बराबर शक्ति खोई दित्ती ऐ। ऐसे च 2009 दे चुनांऽ च क्षेत्रीय पार्टियां बड्डी भूमका साफ नजर औंदी ऐ।